Tulekul saates PÖÖRDEPUNKT:
Minu puhul oligi see reaalsus.
Oli teada, et varem või hiljem jään vahele.
Mõtlesin, et olen natuke vanglas ja siis on kojuminek.
Ütlesin alati, et saan vanglast välja.
Sealt eemale hoida aga ei osanud.
LOOTUS
VÕIT
ELU
PÖÖRDEPUNKT
Tere tulemast vaatama "Pöördepunkti"!
Palusime teil Facebookis jagada, mida tähendab teie jaoks ülistus?
Rosie ütles nii:
"Jumala eesmärk meie elule on Teda ülistada ja rõõmustada."
Uskumatu, et võime teha Jumala õnnelikuks läbi ülistuse.
Aitäh Rosie.
Esmalt vestleb Simisola Okai
Nigeeria gospellaulja ja pastori O.C.Grantiga
tema surmalähedasest kogemusest ning selle mõjust tema muusikale.
Vaadake järgi.
Üle 15 aasta on O.C. Grant olnud Aafrika gospelmuusika alustalaks.
Ta laulud ja albumid on julgustanud paljusid.
Täna räägib ta meile oma inspiratsiooniallikast muusikas.
Muusika voolab sul veres.
Teid on kokku 7 venda
ja te kõik laulate!
Milline oli su algus muusikavaldkonnas?
Ma sündisin kristlikku perre.
Meid, poegi, oli seitse
ja meid kutsuti nimega "Love Brothers" (Armastuse vennad)
Nii mu ema kui isa on ka lauljad,
nii et muusika voolab mul veres.
Nägin seda kui talenti.
Kui oma elu Kristusele andsin, hakkas see anne ka välja kooruma.
Issand ütles, et pean rajama muusikateenistuse
ja sellega tegelen siiamaani.
Sa olid alguses pastor. - Jah.
Aga siis avastasid, et arm avaldub enim sinu laulmises.
Räägi palun sellest lähemalt.
Õppisin piiblikoolis pastoriametit.
Samas avastasin, et jutlustades ei tunne ma sama, mida lauldes.
Ja kirik kasvas suuremaks.
Mitte mu jutlustamise, vaid laulmise tõttu.
Paljud tunnistasid, et Jumal tervendab neid laulu ajal.
Seega võtsin ette oma elu seikluse ja avastasin,
et Jumal on mind kutsunud peale jutlustamise ka laulma.
Aga muusikateenistusega tulid ette ka teatud raskused.
Nimelt sattusid sa tõsisesse õnnetusse.
Seetõttu muutus ka su vaatenurk.
Räägi lühidalt, mis juhtus?
Külastasin Nigeeria linna Calabar,
kuhu läksin oma lauludega rahvast teenima.
Kui tagasi tulin, sattusin ma õnnetusse.
Õnnetuses suri autojuht ja kaks reisijat.
Issand saatis ühe naise mind õnnetuspaigalt ära tooma.
See naine viis mind haiglasse.
Seesama naine läks mu koju ja ütles mu naisele:
"Tean, et ootate oma meest.
Ta on terve ja ta on selles haiglas."
Kui mu naine läks teda ära saatma, oli see naine kadunud!
Mõistsin, et Issand oli saatnud mulle appi ingli.
Ta tõi mu õnnetuspaigalt ära ja läks koju mu naisele ütlema.
Haiglas ilmutas Issand end mulle nägemuses arsti kujul.
Issand ilmutas end ja andis mulle eluülesande.
Ta ütles: "Kutsun sind üles
andma oma lauludega edasi prohvetlikke kuulutusi mu sulastele,
mille mina ise sulle annan.
Kutsun sind looma ülistusõhkkonda, toomaks esile vaimulikke ülistajaid
ja valmistamaks neid ette igaviku kogemuseks."
See on mu töö, mida teen praegugi.
Sa teenid inimesi ülemaailmselt.
Too meile näide sellest, kuidas Jumal su muusikat kasutab.
Eriti peale õnnetust.
Kuidas Jumal sind kasutab?
Jumal on andnud mulle taevaseid laule.
Ma kuulen laule ja helisid.
Jumal on andnud mulle laule teiste julgustamiseks.
Laule julguse kaotanud inimestele.
Ühe mu laulu nimi on "Miski ei suuda mind peatada".
See oli hitt.
Üks jumalamees oli jutlustamas ja ma sain selle laulu tema sõnumist.
See muusika on viinud mind üle maailma
ja inimesed on saanud julgustatud.
Isegi Ameerikas oli ühel naisel tunnistus.
Ta olevat kuulanud seda laulu,
uskudes, et Jumalal aitab tal leida uue töökoha.
Sain temalt hiljem sõnumi, et Jumal kinkis talle töökoha
ja see laul kandis ta läbi.
Jumal on andnud mulle armu laulda ja julgustada inimesi.
Inimesed on lohutatud,
sest mu laulude sõnum on "Sa saad hakkama!"
ja et Jumal saab teha midagi su elus.
Jumal toob esile midagi head olenemata raskustest.
Jumal toob esile midagi head su elus.
Ka mind on su muusika õnnistanud.
Siin on üks tsitaat, mille postitasid Facebooki.
See meeldib mulle.
"Lootus on võime kuulata tulevikumuusikat.
Usk aga on julgus, mille järgi tantsida juba täna."
Mida see tsitaat sulle tähendab?
Piiblis on öeldud, et Aabraham uskus Jumalat
ja andis Talle au.
Vaatamata sellele, et tal polnud lapsi.
Aga ta lootis!
Ta usaldas tuleviku Jumala kätte ja hakkas tantsima!
Ta andis Jumalale au.
Usk aitab näha rõõmsat tulevikku täna.
Piibel ütleb, et usk on praeguseks abiks.
"Usk on kindel usaldus selle vastu, mida oodatakse
ja veendumus selles, mida ei nähta."
Kui sul on tuleviku osas usku,
julgustab lootus sind selle osas, mis usul sulle varuks on.
Seepärast sa laulad. - Just.
Viimane küsimus.
Vaatajad näevad sinu imetlusväärset annet.
Alustasid Nigeeriast, aga nüüd reisid üle maailma.
Nad mõtlevad: "Ma tahan samuti oma annet jagada."
Mida sa neile soovitaksid?
Ütlen alati, mida Piiblis ütleb,
et kui saad Püha Vaimuga ristitud, lähed Jeruusalemmast Juudamaale
ja Samaariamaale ning maailma ääreni.
Hea on väikeselt alustada, aga mitte surra väikeselt.
Sa pead hakkama kasvama ja elus on ka erinevad faasid.
Alustad sealt, kus hetkel oled.
Alusta oma kirikust või koorist.
Sealt, kust end leiad.
Jätka nii kaua, kuniks Jumal näeb, et oled valmis järgmiseks eluetapiks!
Ma ise alustasin kooris laulmisest,
kuniks Jumal aitas mind oma esimese albumi väljaandmiseni.
Sealt edasi viis Jumal mind reisima.
Laulsin nii kaua, kuni polnud enam kohalik tšempion,
vaid ülemaailmne fenomen.
Jumal viib sind ühest etapist teise.
Nii aitas Jumal mul ühest riigist teise reisida.
Olen külastanud üle 20 riigi.
Julgustan vaatajaid uskuma üht -
Jumal viib su sinna, kus sa olema pead.
Lihtsalt alusta sealt, kus parasjagu oled.
Aamen selle peale!
Piibel annab nõu: "Ära põlga väikeseid algusi!"
Jumal võib hetkega pöörata väikese suureks.
Erica Linney loeb meile ette Facebooki küsimuse.
"Mida peaksin tegema, et jääda Jumalale pühendunuks?"
Mida rohkem avame end Jumala tegudele ja Jeesuse ohvrile,
arvan ma, et tegelikult vastame sellele automaatselt.
Teeme seda Püha Vaimu abil.
Lihtsalt toetu teadmisele, mida Jumal sinu heaks on teinud.
Pean nõustuma.
Küsimust lugedes paistis, et küsija on juba pühendunud.
Minu nõuanne küsijale oleks lihtsalt elada koos Jumalaga edasi.
Olen õppinud, et Tema ligiolus tuleb ka püsida.
Aitäh!
Saates tulekul:
Noor mees heitis vana-aasta õhtul magama,
teadmata, et see jääb ta viimaseks.
Ta naine ühineb meiega peagi.
ÜLISTUSPAUS 30 SEKUNDIT
Nüüd vasakule ja nüüd paremale
Kui Issand käsib mul minna
Ma lähen
Mida iganes Ta tahab
Seda teen
Kui see pole Temalt, ei liiguta ma sõrmegi
Mind juhib Püha Vaim, seega näitan sulle armastust
Liigu liigu liigu
Piiblist loeme:
"Vaadake, kui suure armastuse on Isa meile andnud:
meid hüütakse Jumala lasteks ja need me olemegi."
Võta aega oma taevase Isa tundma õppimiseks.
Ta ootab, et jagada oma armastust sinuga.
Tere tulemast tagasi!
Kuidas võib terve 30ndates mees, kes on abikaasa ja kahe lapse isa,
minna ühel õhtul magama ja enam mitte tõusta?
Ta naine Karen J. Salisbury ühineb meiega Skypei teel,
et rääkida sellest elumuutvast päevast.
Tere tulemast! - Aitäh,et kutsusite!
Aitäh, et olete meiega.
Räägime täna teie kogemusest,
mille panite kirja oma esikteoses "Miks Jumal, miks?"
"Mida teha, kui elu on arusaamatu."
Rääkige palun hetkest, kui teie noor abikaasa läks magama
ja ühel hetkel ei ärganud enam.
Olime abikaasaga ühe kiriku pastorid
ja meil oli just olnud aastavahetusepidu.
Ta oli järgmisel päeval väsinud,
nii et ta läks sel 1997. aasta vana-aastaõhtul
enne mind magama.
Tund aega hiljem magamistuppa jõudes
nägin, et ta ei hinga enam.
Ma ei suutnud teda elustada ja kutsusin kiirabi.
Ta oli surnud. See juhtus kõik nii äkki!
Nagu teistel sellistes olukordades, keerles ka mul peas palju küsimusi.
Seetõttu kirjutasingi selle raamatu.
Küsite oma raamatus, kas on õige Jumalat küsitleda?
Mõned arvavad, et usk peab olema tugev.
Jumal on kõikvõimas ja Teda ei tohi küsitleda.
Kuidas te vastaksite sellele?
Kui Jumalalt ei küsita, ei saada ka vastuseid.
Jumalalt küsida on normaalne.
Temal on ju vastused ja Ta armastab sind.
Tal on su elu jaoks plaan.
Sa ei hirmuta Teda,
sest pole küsimust, mida Ta poleks juba kuulnud.
Nii et Ta ei kuku su küsimuse peale oma troonilt.
Jumalalt küsimine on Temaga aus olemine.
Need küsimused on ju me peas nagunii!
Toon oma raamatus sisse hautise allegooria.
Esita Talle oma rasked küsimused otsekui valmistaksid hautist.
Eespannil on pott veega.
Sa tükeldad juurviljad, liha ja ürdid ning paned potti.
Siis paned kaane peale ja lükkad poti tagapliidile.
Ise aga töötad eesmise pliidiga edasi.
Sarnaselt peab olema ka Jumalaga.
Peame küsima Temalt kõik oma rasked küsimused.
Kirjuta need lausa päevikusse
ja pane neile siis "kaas peale".
Lükka need tagapliidile, et need saaks natuke haududa
ja tööta edasi eespliidil.
Teisisõnu: "Isa, ma usaldan Sind.
Ma ei saa aru, miks see juhtus,
aga loen ikka Piiblit edasi, käin kirikus ja kuulan Sinu häält,
lastes Sul otsustada minu elu üle."
Kui kaua pidi teil see "hautis" podisema?
Oli see lühikest aega või leiab see protsess veel aset?
Protsess kestab veel.
Ütlen teistele, et mu raamat ei ole vastuste raamat.
Sa ei pruugi saada kõiki vastuseid või neid, mida tahad.
Mõned vastused tulevad aastatega, mõned ei tule üldse.
Mõned kaotavad tähtsuse.
Tähtsaim on olla Jumalaga aus ja siis otsustada, millele mõelda.
Kui mõelda ainult küsimustele: "Kus Sa olid Jumal?"
"Miks see juhtus?"
Ma ei räägi pelgalt leinavalust.
Räägin ka pettumustest
või näiteks olukorrast, kus keegi tegi sulle haiget.
Me ei taha panna endale Valuorus telki püsti!
Kutsun seda raamatut valust läbi minemise käsiraamatuks.
Sest Jumal tahab, et elaksid edasi võidukalt.
Ta pole üllatunud sinu olukorrast.
Vaid sina oled.
Tal on sinu jaoks hea plaan.
Aga kui inimese õnnetus on seotud
tema võimaliku kõrvale kaldumisega Jumala plaanist?
"See ongi põhjus, miks midagi halba juhtus."
Jah. Pean mainima, et jätke meelde Johannese 10:10.
Jäägu meelde, et Jeesus ütles:
"Varas tuleb varastama, tapma ja hävitama.
Mina olen tulnud, et teil oleks elu."
Kui midagi halba juhtub, olgugi et ma seda ei soovi,
tahame kohe teada põhjust.
"Kas ma tegin midagi?"
"Kus oli Jumal? Oli see saatan?"
Johannese 10:10 on öeldud, et halva taga on alati saatan
ja hea taga Jumal.
Ja isegi, kui halva juhtumi põhjuseks oled sa ise,
siis Jumalale lähedale kasvades kuuled Teda palju paremini.
Seda selleks, et see viga enam ei korduks.
Jumalast kinni hoidmine on võti!
Peab keskenduma Jumala Sõnale, mitte juhtunule!
Olgu Jumala Sõna tõesem su jaoks, kui kogu juhtunu,
et see juhtunu ei märgistaks su elu!
Me ei soovi minevikus kinni olla ega lasta sel määratleda me elu.
Jumal on edasiliikuv Jumal!
Teil on ka uus raamat, mis on eelnimetatust hilisem.
Aga enne selle lühikest tutvustust küsin, milline oli eelmise loo lõpp?
Ütlesite, et see protsess kestab veel,
aga kuhu olete "maandunud"
peale Jumalalt küsimist, "hautamist" ja Tema usaldamist?
Olen maandunud heas kohas.
Mu pojad olid 12 ja 13, kui nende isa suri.
Täna on nad 30 ja 31 ja nendega on kõik hästi!
See kõik juhtus 17 aastat tagasi.
Võiksime tuua välja 20-30 olukorda, kus Jumal on olnud niivõrd ustav!
Ja mina läksin uuesti mehele!
Lõpuks!
Abiellusin selle aasta alguses, millest on nüüdseks seitse kuud.
Olin 17 aastat vallaline.
Meie tunnistus on, et Jumal on ustav!
Jäädes Temaga, muudab Ta halvima parimaks.
Sestap ongi raamatu nimi: "Mida teha, kui elu on arusaamatu?"
Ära jää toppama!
Küsi hoopis: "Kuidas minna edasi?"
Kahjuks tuleb edasi lükata lugu abielust peale vallalisusperioodi.
Rääkige palun teie uuest raamatust.
Meil on umbes 30 sekundit.
See on: "Kuidas teha iga kord õige valik".
See on üsna hulljulge. On see tõepoolest võimalik?
Seal on 10 nõuannet Jumala juhtimise saamiseks.
Paljud ütlevad:
"Kui Jumal ütleks, mida teha, siis ma teeksin seda!"
Kuidas saaksin seda teada?
Raamatus ongi see olemas.
Aitäh Karen meiega olemast! - Aitäh teile!
Peale pausi:
Veel üks isik, kes maadleb küsimusega "Miks?"
ja kes kaotas oma elu üle kontrolli.
"Ära liiguta!"
Olin uhke, kuna teadsin, kuidas vanglast pääseda.
Kuidas mitte istuma jääda.
Aga mul polnud kuhugi minna ja mul polnud ka raha.
"Kui torm üle käib, siis pole enam õelat,
Aga õigel on igavene alus." Õpetussõnad 10:25
Tere tulemast tagasi!
Järgmise loo mehele polnud kuritegevus võõras.
Enamasti liikus ta vangla ja vabaduse vahet.
Vanglast väljapääsemine oli lihtne ta jaoks,
kuniks teda süüdistati nii tõsises kuriteos,
et teda ootas ees eluaegne vanglakaristus.
Eddie Howard veetis nooruses vanglas sama palju aega, kui tänavail.
Minu puhul oligi see reaalsus.
Oli teada, et varem või hiljem mind tabatakse.
Teadsin, et olen mõnda aega vanglas ja lähen siis koju.
Ütlesin alati, et saan vanglast välja, aga ma ei osanud sealt eemale hoida.
Eddie kasvas üles Virginia väikelinnas Crozets.
Ta oli hea poiss ja käis perega kirikus.
Kui vanemad lahutasid, kolis ta isa juurde elama
ja sealt kõik probleemid algasidki.
Kaklesin ja puudusin koolist.
Käisin koolis nii nagu ise tahtsin.
Ta oli lahutuse tõttu kibestunud ja süüdistas selles oma isa.
Tundsin, et ta seab teised minust alati ettepoole.
See sai alguse mu noorpõlvest, kui ta oli meid maha jätnud.
Sestap arvasingi, et kõik muu on talle minust tähtsam.
Panin seda pahaks ja olin vihane ta peale.
Ta vältis isa ja veetis aega tänavail.
Teismelisena meeldis talle autosid putitada
ja samas end ka pilve tõmmata.
Mul oli auto.
Lisaks autole tüdruk.
Lisaks tüdrukule palju sõpru.
Tundsin end seetõttu hästi ja teiste silmis tähtsana.
Marihuaana suitsetamisest kuni kokaiini nuusutamiseni.
Süstimisest kräki suitsetamiseni.
Sukeldusin sujuvalt narkootikumide maailma.
Ta hülgas kõik, mis oli Jumalaga seotud.
"Võite Jumalaga ise tegeleda,
sest ma pole kindel, kes Ta on ja kas Ta on üldse olemas.
Ja ausalt öeldes mind ei huvitagi.
Mind ei huvita Ta olemasolu."
Arvasin, et mina ise olen A & O.
Ajapikku sai Eddiest paadunud kurjategija.
Mind süüdistati varastamises ja mõrvakatses.
Ka mitmes kuritegelikus kokkupuutes,
võõromandi levitamise kavatsuses ja kallaletungis.
Ta kandis aastate jooksul vanglas lühikesi karistusi,
jõudes alati tagasi tänavaile.
Kuniks korrani, mil polnud enam pääseteed.
Olin just uimasteid müümas,
saades teada, et ostja oli erariides politseinik.
Eddie jäi vahele
ja teda süüdistati vandenõulises kokaiini müügis.
Paadunud seaduserikkujana ootas teda eluaegne vangistus.
Olin uhke enda üle.
Teadsin, kuidas vanglast pääseda ja mitte istuma jääda.
Aga mul polnud kuhugi minna ja mul polnud ka raha.
Olin omadega põhjas. Nutsin igal ööl.
Eddie pöördus meeleheites Tema poole, keda oli vältinud.
Ühel ööl nuttes ütlesin:
"Jumal, käisin poisina kirikus ja kuulsin Sinust.
Osalesin näidendites ja lugesin Su kohta.
Inimesed rääkisid mulle Sinust."
Ütlesin: "Kui oled päriselt olemas, siis päästa mind palun sellest
ja ma teenin Sind kogu ülejäänud elu.
Mu tähelepanu on Sinul."
Ütlesin Talle tänavaslängi kohaselt: "Võid olla mu vennas."
Eddie hakkas lugema Piiblit
ja uurima seda koos kristlastest kaasvangidega.
Vanglakaplan võttis Eddie oma hoole alla.
Lugesime üht kirjakohta, mis ütles:
"Niisiis, kui keegi on Kristuses, siis ta on uus loodu.
Vana on möödunud, vaata, uus on sündinud."
Ütlesin seepeale: "Võimatu!"
"Ilmvõimatu!
Pole mingit võimalustki, et oleksin puhas leht!"
Juhtumi kohtusse minekul läksid kõik asitõendid kaduma
ja Eddie istus vanglas vaid 3 aastat.
Vanglas tegi Eddie kongikaaslasega elumuutva otsuse.
Lugesin Rooma kirjast,
et kui tunnistad oma suuga ja usud oma südames,
et Kristus suri meie eest ning Jumal äratas Ta surnuist...
Peame lihtsalt ütlema: "Issand, tule mu sisse elama."
Seekord vanglast vabanedes teadis ta, et vana elu jääb maha.
Jumal oli ta elu täielikult muutnud.
Mõistsin, et Jumal näeb mind läbi oma Poja.
Sel hetkel sain uueks looduks.
Kui Jeesus tuli mu ellu.
Tema pesi mind patust puhtaks.
Keegi ei saa mind enam selles süüdistada.
See uus loodu hakkas minus arenema.
Eddie abiellus ja muutis oma lemmikhobi karjääriks.
Ta teab, mida tähendab tõeline vabadus
ja on kogenud Isa armastust, mis ei muutu iialgi.
Jumala ustavus näitab,
et isegi keset mu puudusi ja vigu on Tema ikkagi Jumal.
Selline ongi Tema ustavus.
Öelda: "Ma siiski armastan sind ja ma näitan sulle siiski teed.
Aga ma tahan, et õpiksid ka oma vigadest."
Kui Jumal sai muuta Eddie - paadunud kriminaali südant,
võib Ta muuta ka sinu olukorda!
Su vigadele vaatamata on Ta ikkagi Jumal.
Tema omaduseks ongi tervendada ja uueks teha.
Eddie tsiteeritud kirjakoht on 2. Korintlastele 5:17:
"Niisiis, kui keegi on Kristuses, siis on ta uus loodu.
Vana on möödunud, vaata, uus on sündinud."
Seetõttu surigi Jeesus sinu ja minu eest.
Seetõttu valaski Ta oma vere sinu eest,
et teha kõik uueks ja luua see suhe uueks.
Et muuta põrguna näiv kodu uueks.
Et muuta halb tervis uueks.
Kuid esmalt pead Jeesuse oma ellu kutsuma!
Me teeme seda lihtsa palve kaudu, nii et palvetame koos.
Issand Jeesus,
palun, et tuleksid mu ellu.
Tule mu ellu.
Tule mu koju.
Tule mu tervisesse ja tee see palun uueks!
Kannatan oma keha ja mõtete tõttu.
Sul aga on meelevald murda iga ahel ja teha kõik uueks.
Palun, et Su vägi töötaks nüüd mu elus.
Ma võtan vastu kõik selle, mis Sul on mu jaoks.
Aitäh Sulle kõige eest, mida oled meie eest teinud!
Aamen.
Kui palvetasid meiega, sooviksime sellest teada saada.
Saad pausi ajal teada, kuidas meiega ühendust võtta.
Peagi esineb meile ka artist, kes eelnevalt me saates osales.
"Mina tulin valguseks maailma, et ükski uskuja ei jääks pimedusse.
Ja kes iganes mu sõnu kuuleb ega pea neist kinni,
selle üle ei mõista mina kohut.
Ma ei ole tulnud maailma üle kohut mõistma,
vaid maailma päästma." Johannese 12:46-47
Tere tulemast tagasi!
Ühine meie online-vestlusega!
Tänase päeva hashtag on #WORSHIP (Ülistus).
Jaga meiega Twitteris, mis on ülistus sinu jaoks.
Meiega ühineb O.C.Grant, kes laulab meile laulu "Infinity".
"Pöördepunkti" meeskonna poolt aga kõike ilusat ja õnnistatud päeva!
Ülistan Sind igavikust igavikuni
Ülistan Sind Issand
Igavikust igavikuni
Ülistan Sind Issand
Igavikust igavikuni
Ülistan Sind Issand
Laulge kaasa!
Igavikust igavikuni
Ülistan Sind Issand
Igavikust igavikuni
Kõik annan Sinule
Sina oled see, kes mind õnnistas ja tervendas
Kõik annan Sinule
Ülistan, ülistan, ülistan
Ülistan Sind Issand
Ülistan Sind hommikul ja lõunal
Ülistan Sind, kui päike loojub
Ülistan Sind Issand
Tõstkem oma käed ja ülistagem Teda
Ülistan Sind Issand
Ülistage minuga!
Kõik annan Sinule
Ülistan, ülistan, ülistan Sind
Ülistan Sind Issand
Ülistan Teda hommikul ja lõunal
Ülistan Teda, kui päike loojub
Ülistan Sind Issand
Tõlge: Anette Tammiste